CELEX: 31982L0475
Language: hu
Date: 1982-06-23 00:00:00
Title: A Bizottság irányelve (1982. június 23.) a kedvtelésből tartott állatok összetett takarmányának címkézéséhez használható összetevő-kategóriák megállapításáról

Fontos jogi nyilatkozat

|

31982L0475

Hivatalos Lap L 213 , 21/07/1982 o. 0027 - 0028 finn különkiadás fejezet 3 kötet 15 o. 0105  spanyol különkiadás fejezet 03 kötet 25 o. 0318  svéd különkiadás fejezet 3 kötet 15 o. 0105  portugál különkiadás fejezet 03 kötet 25 o. 0318 

		A Bizottság irányelve(1982. június 23.)a kedvtelésből tartott állatok összetett takarmányának címkézéséhez használható összetevő-kategóriák megállapításáról(82/475/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 80/695/EGK bizottsági irányelvvel [1] módosított, az összetett takarmány forgalmazásáról szóló, 1979. április 2-i 79/373/EGK tanácsi irányelvre [2] és különösen annak 10. cikke b) pontjára,mivel a fent említett irányelv meghatározza, hogy a tagállamok megkövetelhetik vagy megengedhetik az összetett takarmányok előállításához felhasznált összetevők feltüntetését; mivel a közösségi rendelkezések elfogadására várva, a tagállamok engedélyezhetik az összetevők tételes felsorolása helyett a több összetevőt tömörítő kategóriák alkalmazását;mivel néhány tagállam nemzeti rendelkezései lehetővé teszik, hogy az összetevőket eltérő kategóriákba csoportosítsák; mivel ennélfogva azonos rendelkezéseket kell hozni a címkézésre vonatkozóan, a tagállamok közötti kereskedelem elősegítése céljából;mivel ezen szabályok csak a kedvtelésből tartott állatok összetett takarmányaira alkalmazandók;mivel az összetett takarmányok címkézésével kapcsolatos szabályoknak elsősorban a termék felhasználóinak megfelelő tájékoztatását kell biztosítaniuk;mivel egy adott kategóriát csak akkor lehet feltüntetni, ha a felhasznált összetevő(k) szerepel(nek) a kérdéses kategória meghatározásában;mivel az összetevők feltüntetésére megállapított rendelkezésekhez hasonlóan meg kell adni a kategóriák listáját is a tagállamok által megállapított rendelkezések függvényében, feltüntetve azok egyenkénti mennyiségét, vagy súlyarányukat az összetett takarmányban, csökkenő sorrendben;mivel mindazonáltal lehetetlen olyan kategóriák felállítása, amelyek az összetett takarmányok minden összetevőjét tartalmazzák; mivel ennélfogva az előállítónak külön fel kell tüntetnie minden egyes olyan összetevőt, amely nem tartozik a mellékletben felsorolt egyik kategóriába sem;mivel az ezen irányelvben előírt intézkedések összhangban vannak a Takarmányok Állandó Bizottságának véleményével,ELFOGADTA EZT AZ IRÁNYELVET:1. cikkAhol a tagállamok nemzeti rendelkezései a 79/373/EGK irányelv 5. cikke (7) bekezdése alapján megállapítják, hogy az összetevők tételes felsorolása helyettesíthető a több összetevőt tömörítő kategóriák feltüntetésével, csak az e mellékletben felsorolt kategóriákat lehet feltüntetni a kedvtelésből tartott állatok összetett takarmányainak csomagolásán, tartályán vagy címkéjén.2. cikkA tagállamok legkésőbb 1985. január 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelv rendelkezéseinek megfeleljenek. Erről haladéktalanul tájékoztatják a Bizottságot.3. cikkEnnek az irányelvnek a tagállamok a címzettjei.Kelt Brüsszelben, 1982. június 23-án.a Bizottság részérőlPoul Dalsagera Bizottság tagja[1] HL L 188., 1980.7.22., 23. o.[2] HL L 86., 1979.4.6., 30. o.--------------------------------------------------MELLÉKLETÖsszetevő-kategóriák, amelyeket fel lehet tüntetni az egyes összetevők helyettKategória | Meghatározás |1.Hús és állati származékok | Levágott melegvérű szárazföldi állatok mindenféle friss, vagy megfelelő kezeléssel tartósított húsos része, és melegvérű szárazföldi állatok vágott testének vagy testrészeinek feldolgozása során nyert mindenféle termék és származék |2.Tej és tejszármazékok | Mindenféle friss, vagy megfelelő kezeléssel tartósított tejtermék, és azok feldolgozása során keletkező származékok |3.Tojás és tojásszármazékok | Mindenféle friss, vagy megfelelő kezeléssel tartósított tojáskészítmény, és azok feldolgozása során keletkező származékok |4.Olajok és zsírok | Minden állati és növényi olaj és zsír |5.Élesztők | Mindenféle élesztő, amelynek sejtjeit elölték és kiszárították |6.Hal és halszármazékok | Friss, vagy megfelelő kezeléssel tartósított, hal vagy halrészek, és azok feldolgozása során keletkező származékok |7.Gabonafélék | Minden gabonaféle, a megjelenési formájától függetlenül, vagy a keményítőtartalmú endospermiumból készült termékek |8.Zöldségek | Minden friss, vagy megfelelő kezeléssel tartósított zöldség és hüvelyes |9.Növényi eredetű származékok | Növényi termékek, főként a gabonafélék, zöldségek, hüvelyesek és olajos magvak kezelése során keletkező származékok |10.Növényi fehérjekivonatok | Minden növényi eredetű termék, amelyben megfelelő eljárással a fehérjéket úgy koncentrálták, hogy a szárazanyagban kifejezett nyersfehérje-tartalom legalább 50 % legyen és amely strukturálható (texturálható) |11.Ásványi anyagok | Minden, állatok takarmányozására alkalmas szervetlen anyag |12.Különféle cukrok | Minden cukor |13.Gyümölcsök | Minden, friss, vagy megfelelő kezeléssel tartósított gyümölcs |14.Diófélék | Mindenféle héjas gyümölcs magbele |15.Magvak | Mindenféle mag, eredeti állapotában vagy durván őrölve |16.Algák | Friss, vagy megfelelő kezeléssel tartósított alga |17.Puhatestűek és rákfélék | Mindenféle, friss, vagy megfelelő kezeléssel tartósított puhatestű, rákféle és kagyló és a feldolgozásuk során keletkező származékok |18.Rovarok | Mindenféle rovar, és fejlődési alakjaik |19.Sütőipari termékek | Mindenféle kenyér, sütemény, keksz, és tésztaféle |--------------------------------------------------